Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Internet kadi, ko laawol jannginirngol kala gannde, jaaɓi-haɗtirɗe heewuɗe hino udditi cate (branche, faculté; department) jannginirɗe fannuuji e jurol internet, ɗuuɗuɓe heɓirii seedeeji hara ko janngirɓe ka internet.
Ɗum holli wonde jannginirgol internet ngol ko ko layinta jannde, huuɓita hakkunde yimɓe. ko ɗum waɗi si tawii hiɗen haani naftorde ɗin karallaaji kesi, ngam jannginiren renndo men ngon ɗemngal Fulfulde nden, sabu yimɓe men ɓen hino saakitii e nduu adunaaru, ko internet on tun waawata fottinde ɓe nokkun gootum, bewaawata senndodude hakkunde maɓɓe, huunde nde be hawti.
No jannginirtee non ka internet hino heewi ɗate, tuma kala ɗatal kesal hino yalti. Ko non kadi du jannginirɗe ɗen ɗuuɗiri, ko ɗe noone ɗiɗi :
Noone goo ko dokkel (yoɓetaake « gratuit »), kono a taway ko ɓuri kon e majje (ɗe) aldaa e kelɗere ! Oya noone ko soodeteeɗo, kono non haray himo sifori kelɗugol njaltudi makko ndin, a taway kadi himo jogitii duñce ɗe noone arano on alaa.
Fow e mun, hiɗen haani ndaardaade ɗi fof, suɓo-ɗen ko ɓuri e moƴƴude kon, golliren. Sabu nafoore mum nden ko ko ɓooyata huuɓita.
Laawol ɓurangol en newannde taho ko rewrugol ka radiyooji men fulɓe, jannginira ton Fulfulde nden ñeeñal, sabu ko internet ɓe woni gollirde.
Awa kadi, hiɓe mari jogaaji (machines) toppitotooɗi hito ngon ka teepugol. Ɓe waaway ñawndude sowto/hito ngon, itta palje ɗen labintina sowto ngon, fii no newora naadirgol ɗum e aapji janngirɗi Fulfulde, maa naada e beɗi janngirɗi, ekn.
Miɗo yelii nde ɗaɓɓiteten ɗiya laawi ɗiɗi jaŋtaaɗi dow ɗoo, annden no nafitoren ɗi ka janngingol Fulfulde.
On jaaraama.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn